Държавен вестник, бр. 88, 2008 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  88
4. своевременно и организирано да преминава
на запасни средства или способи за управление;
5. да организира оказването на първа помощ
на ранените и поразените, частичната им сани-
тарна обработка и замяната на излезлите от
строя старшини и матроси;
6. да проявява разумна инициатива при из-
пълнение на поставената задача;
7. да поддържа твърдостта и бойния дух на
подчинените и ги информира за изпълнението
на задачите в съответствие с известията, полу-
чавани от командния пункт;
8. да е в състояние да замести всеки свой
подчинен от разчета (бойния пост).
Раздел ХХII
Матрос
Чл. 267. Матросът отговаря за своевремен-
ното изпълнение на поставените му задачи и
задължения, за състоянието на своето оръжие
и поверената му бойна и друга техника. Той е
подчинен на командира на отделението.
Чл. 268. Матросът е длъжен:
1. да изпълнява изискванията на законите и
военната клетва, да бъде бдителен, честен и
предан на делото и на интересите на Република
България;
2. да изучава военноморското дело и своята
специалност, да изпълнява своите служебни
задължения, да знае и добросъвестно да изпъл-
нява изискванията на военните устави;
3. да изпълнява безпрекословно, точно и
бързо заповедите и командите на своите коман-
дири (началници);
4. да бъде храбър и дисциплиниран, да не
допуска недостойни постъпки и да предпазва
другарите си от такива;
5. да пази държавната и служебната тайна;
6. да уважава командирите (началниците)
си и по-старшите, строго да спазва правилата
на военната вежливост, поведение и отдаване
на чест;
7. да знае устройството, назначението и пра-
вилата за използване на зачислената му мате-
риална част и средствата за борба за живучест
на бойния пост, правилата за използване на
индивидуалните спасителни и защитни средст-
ва и задълженията по книжка “Боен номер”;
8. да знае общото устройство на кораба, ко-
рабната лодка и точно да изпълнява корабните
правила;
9. да поддържа в изправно състояние оръжи-
ето и техническите средства от своето завежда-
не, да умее правилно и бързо да ги приготвя за
бойно използване, да отстранява неизправнос-
тите и повредите;
10. да знае и умело да изпълнява задължени-
ята при носене службата на корабните наряди и
други видове дежурства и вахта;
11. да знае длъжностите, военните звания и
фамилиите на своите преки началници до ко-
мандира на съединението включително;
12. да пази и поддържа държавното иму-
щество;
13. да спазва правилата на личната и общес-
твената хигиена;
14. да изпълнява мерките за безопасност при
боравене с оръжието и техническите средства,
да спазва изискванията на пожаро-, електро- и
взривобезопасност при извършване на корабни
работи;
15. да бъде формен и акуратно облечен;
16. да се държи с достойнство и чест, когато
се намира извън кораба, да не допуска нару-
шаване на обществения ред и недостойни пос-
тъпки.
Чл. 269. На бойния пост матросът е длъжен:
1. да изпълнява точно и твърдо действията,
предвидени в бойните разписания, инструкции-
те и заповедите на началниците;
2. да осигурява непрекъсната работа на об-
служваните от него оръжие и технически сред-
ства;
3. незабавно да докладва на командира на
бойния пост за излизането от строя на об-
служваните средства, за нахлуването на вода,
за пожар и за други обстоятелства, изисква-
щи доклад;
4. да взема мерки за отстраняване на неиз-
правностите, повредите, постъпването на вода,
за гасенето на пожар и за ликвидирането на
последствията от използване на ядрено, хими-
ческо и биологическо оръжие;
5. да привежда в действие и да обслужва сред-
ствата за газов контрол, регенерация и почист-
ване на въздуха на подводницата, системата за
пожарогасене и средствата за борба с нахлува-
ща вода.
Чл. 270. Ако матросът (старши матросът) в
съответствие с разписанието за бойна тревога е
назначен за командир на боен пост, той изпъл-
нява задълженията съгласно чл. 266, ал. 2.
Ч А С Т  Т Р Е Т А
ВСЕКИДНЕВНА СЛУЖБА НА КОРАБА
Г л а в а  V
КОРАБЕН РЕД
Чл. 271. Корабният ред служи като основа
за най-целесъобразно и еднотипно разпределе-
ние на времето на корабите в зависимост от
обстановката, осигурява успешното провежда-
не на подготовката и другите видове дейности
на кораба.
Чл. 272. Дневното разпределение на време-
то се съставя, като се изхожда от задачите, ре-
шавани от кораба и дивизиона, условията на
базиране, особеностите на климата, условията
на плаване, в съответствие с мероприятията,
предписани от този устав.
Чл. 273. Командирът на кораба по време на
плаване има право да изменя установеното раз-
пределение на времето в зависимост от условия-
та на плаване и изискванията на подготовката с
цел успешното изпълнение на поставената задача.